Ministru kabineta noteikumu projekta **„Grozījumi Ministru kabineta 2007. gada 10. aprīļa noteikumos Nr. 237 „Skaidrā naudā veikto darījumu deklarēšanas noteikumi””**

sākotnējās ietekmes novērtējuma ziņojums (anotācija)

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Likuma „Par nodokļiem un nodevām” 30.panta pirmā, otrā, septītā daļa un pārejas noteikumu 143.punkts.  Ministru prezidenta 2012.gada 25.jūlija rezolūcija Nr.12/2012-JUR-151. |
| 2. | Pašreizējā situācija un problēmas | Saskaņā ar spēkā esošo tiesisko regulējumu nodokļu maksātājiem, izņemot fiziskās personas, kuras nav individuālie komersanti, katru mēnesi līdz 15.datumam ir jādeklarē visi iepriekšējā mēneša laikā savstarpēji [skaidrā naudā](http://pro.nais.lv/naiser/text.cfm?Ref=0103011995020232770&Req=0103011995020232770&Key=0101032007041000237&Hash=) veiktie darījumi, ja to summa pārsniedz 3000 latu.  2012.gada 12.jūlijā tika izsludināts oficiālajā izdevumā „Latvijas Vēstnesis” likums „Grozījumi likumā „Par nodokļiem un nodevām””, kas paredz samazināt slieksni, sasniedzot kuru ir jādeklarē skaidrā naudā veiktos darījumus - no pašreizējiem 3000 uz 1000 latiem.  Savukārt, lai ierobežotu nelegālās naudas plūsmu, kas iegūta no nereģistrētās nodarbinātības un ēnu ekonomikas, likums paredz jaunu pienākumu nodokļu maksātājiem, kas veic saimniecisko darbību, deklarēt darījumus arī ar fiziskajām personām, kurām nav jāreģistrējas Valsts ieņēmumu dienestā kā saimnieciskās darbības veicējiem, ja skaidrā naudā veiktais darījums vienā operācijā pārsniedz 2000 latus. Noteiktais skaidrā naudā veikto darījumu deklarēšanas pienākums pildāms, sākot ar 2014. gadu un katru gadu deklarējot iepriekšējā gadā skaidrā naudā veiktos darījumus.  Likuma „Par nodokļiem un nodevām” pārejas noteikumu 143. punkts paredz, ka Ministru kabinetam līdz 2012. gada 30. decembrim ir jāizdod likuma „Par nodokļiem un nodevām” 30. panta septītajā daļā paredzētie noteikumi. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekta mērķis ir nodrošināt noteikumu redakcijas atbilstību likuma „Par nodokļiem un nodevām” 30.pantā noteiktajam.  Noteikumu projekts paredz samazināt slieksni, sasniedzot kuru, ir nepieciešams deklarēt skaidrā naudā veiktos darījumus no 3000 un 1000 latiem, kā arī samazināt slieksni, sasniedzot kuru, ir nepieciešams deklarēt skaidrā naudā veiktos darījumus no 10 000 līdz 5000 latiem kuģu aģentēšanas un gaisakuģu aģentēšanas komercsabiedrībām, kā arī starptautisko autopārvadājumu un kravas ekspedīcijas komercsabiedrību veiktajiem starptautiskajiem autopārvadājumiem un kravas ekspedīcijas darījumiem.  Noteikumu projekts paredz kārtību pienākuma izpildei, t.i., nodokļu maksātājiem, kas veic saimniecisko darbību, līdz taksācijas gadam sekojošā gada 1.februārim deklarēt visus iepriekšējā gada laikā skaidrā naudā veiktos darījumus ar fiziskajām personām, kurām atbilstoši nodokļu jomu reglamentējošiem normatīvajiem aktiem nav jāreģistrē saimnieciskā darbība, ja viena darījuma summa vienā operācijā ar katru darījuma partneri pārsniedz 2000 latu. Noteiktais skaidrā naudā veikto darījumu deklarēšanas pienākums līdz 1.februārim pildāms, sākot ar 2014.gadu un turpmāk katru gadu. Noteikumu projekts paredz konkrētu fizisko personu datu iegūšanu un apstrādi, lai novērstu nelegāli iegūtu līdzekļu legalizāciju un terorisma finansēšanas iespējas, aizsargājot sabiedrību kopumā. |
| 5. | Projekta izstrādē iesaistītās institūcijas | Projekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Jauni noteikumi par skaidrās naudas darījumu deklarēšanu netika izstrādāti, jo grozījumi paredz vienīgi deklarēšanas sliekšņa samazinājumu, papildinot ar prasību par darījumiem arī ar fiziskajām personām. Tādējādi pēc būtības noteikumu projekts saturs paliek nemainīgs, izņemot papildus noteikto vienu pienākumu. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Noteikumu projekta tiesiskais regulējums attiecas uz:   1. saimnieciskās darbības veicējiem, kuri veic skaidrā naudā darījumus un savstarpējo darījuma summa mēneša laikā pārsniedz 1000 latu, bet attiecībā uz darījumiem ar fiziskajām personām, ja darījuma summa vienā operācijā pārsniedz 2000 latu; 2. kuģu aģentēšanas un gaisakuģu aģentēšanas komercsabiedrībām, kā arī starptautisko autopārvadājumu un kravas ekspedīcijas komercsabiedrību veiktajiem starptautiskajiem autopārvadājumiem un kravas ekspedīcijas darījumiem skaidrā naudā, ja to kopsumma pārsniedz 5000 latu. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Fiziskās personas, kurām nav jāreģistrējas Valsts ieņēmumu dienestā kā saimnieciskās darbības veicējām, ja skaidrā naudā veiktais darījums ar saimnieciskās darbības veicēju vienā operācijā pārsniedz 2000 latus. Pienākums deklarēt šādus darījumus ir tikai saimnieciskās darbības veicējam. Fiziskās personas šos darījumus nedeklarē. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Nodokļu maksātājam, kas veic saimniecisko darbību, būs jāpieprasa personu apliecinošu dokumentu un jāuzskaita fiziskās personas, kurām atbilstoši nodokļu jomu reglamentējošajiem normatīvajiem aktiem nav jāreģistrē saimnieciskā darbība, ja ar šādām personām tiek veikti skaidrā naudā darījumi, kuru summa vienā operācijā pārsniedz 2000 latu. Minēto darījumu partnera identifikācijas datus – vārds, uzvārds un personas kods - būs jānorāda deklarācijā par skaidrā naudā veiktajiem darījumiem. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

*Anotācijas III, IV,V un VI sadaļa – projekts šīs jomas neskar.*

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām | Projekts šo jomu neskar |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar |
| 6. | Cita informācija | Nav |

Finanšu ministrs A.Vilks

08.10.2012 11:36

821

I.Vanaga

Finanšu ministrijas

Nodokļu administrēšanas un grāmatvedības politikas departamenta

Nodokļu administrēšanas politikas nodaļas vecākā referente

tālr. 67083901,fakss 67095497

[inese.vanaga@fm.gov.lv](mailto:inese.vanaga@fm.gov.lv)